**projektas**

**reg. Nr. T-**

**2. darbotvarkės klausimas**

**Pasvalio rajono savivaldybės taryba**

**Sprendimas**

**Dėl atstovų išrinkimo į LIETUVOS savivaldybių asociacijos narių atstovų suvažiavimą**

2019 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos įstatymo „Dėl Lietuvos savivaldybių asociacijos pagrindinių nuostatų“ 5 ir 6 straipsniais, Lietuvos savivaldybių asociacijos įstatų, patvirtintų Asociacijos narių atstovų 2007 m. gegužės 18 d. suvažiavime, 4.3 ir 4.4 punktais, atsižvelgdama į Lietuvos savivaldybių asociacijos 2019 m. balandžio 1 d. raštą Nr. (2)-SD-195 „Dėl delegatų į Lietuvos savivaldybių asociacijos suvažiavimą“, Pasvalio rajono savivaldybės taryba nusprendžia:

1. Išrinkti Savivaldybės tarybos narius Savivaldybės tarybos įgaliojimų laikui atstovauti Pasvalio rajono savivaldybei Lietuvos savivaldybių asociacijos narių atstovų suvažiavime:
   1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Deleguoti į Lietuvos savivaldybių asociacijos narių atstovų suvažiavimą Savivaldybės tarybos įgaliojimų laikui Pasvalio rajono savivaldybės merą Gintautą Gegužinską.

3. Pripažinti netekusiu galios Pasvalio rajono savivaldybės tarybos 2015 m. balandžio 29 d. sprendimą Nr. T1-11 „Dėl išrinkimo į savivaldybių asociacijos narių atstovų suvažiavimą“ su visais pakeitimais ir papildymais.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Tarybos sekretorė

E. Aleksandravičienė

2019-04-19

Suderintas DVS RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL atstovų išrinkimo į savivaldybių asociacijos narių atstovų suvažiavimą**

**2019-04-19**

Pasvalys

**1. Problemos esmė**

Vadovaujantis Lietuvos savivaldybių asociacijos pagrindinių nuostatų įstatymo 5 ir 6 straipsnių nuostatomis ir Lietuvos savivaldybių asociacijos įstatų, patvirtintų Asociacijos narių atstovų 2007 m. gegužės 18 d. suvažiavime, 4.3 ir 4.4 punktų nuostatomis, išrinkti Savivaldybės tarybos atstovus į Lietuvos savivaldybių asociacijos narių atstovų suvažiavimą.

**2. Kokios siūlomos naujos teisinio reguliavimo nuostatos ir kokių rezultatų laukiama** Gautas Lietuvos savivaldybių asociacijos 2019 m. balandžio 1 d. raštas Nr. (2)-SD-195, kuriame prašoma Lietuvos savivaldybių asociacijos įstatų nustatyta tvarka išrinkti atstovus į Lietuvos savivaldybių asociacijos narių atstovų suvažiavimą.

Lietuvos savivaldybių asociacijos įstatuose yra nustatyta:

4.3. Kiekvienai savivaldybei Suvažiavime atstovauja vienas asmuo nuo 10 savivaldybės tarybos narių, taip pat vienas asmuo nuo likusios nepilnos dešimties (daugiau kaip 5). Papildomai prie nustatytos kvotos savivaldybės, kuriose gyvena daugiau kaip 100 000 gyventojų, nuo kiekvieno kito 100 000 (taip pat nepilno) renka po 1 asmenį. “.

4.4. Į Suvažiavimą deleguojamas savivaldybės tarybos narys – savivaldybės meras, likusius atstovus savivaldybės taryba savo įgaliojimų laikui renka pagal kvotas, proporcingai rinkimus laimėjusių partijų ar rinkimų komitetų vietoms tarybose. Savivaldybės tarybos nutarimu atstovai gali būti keičiami, laikantis šių įstatų 4.3 punkte nurodytos atstovavimo tvarkos. Pasvalio rajono savivaldybė turi teisę rinkti du atstovus.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

**6. Sprendimo projekto iniciatoriai**

Pasvalio rajono savivaldybės meras Gintautas Gegužinskas.

**7. Sprendimo projekto rengimo metu gauti specialistų vertinimai ir išvados**

negauta

PRIDEDAMA. Lietuvos savivaldybių asociacijos 2019-04-01 raštas Nr. (2)-SD-195.

Tarybos sekretorė Edita Aleksandravičienė